CELEX: 32012R1070
Language: bg
Date: 2012-11-14 00:00:00
Title: Регламент за изпълнение (ЕС) № 1070/2012 на Комисията от 14 ноември 2012 година за изменение на Регламент (ЕО) № 2535/2001 по отношение на преференциалния внос извън квотите на мляко и млечни продукти и на квотата за внос на млечни продукти с произход от Република Молдова

15.11.2012   
            
            
               BG
            
            
               Официален вестник на Европейския съюз
            
            
               L 318/7
            
         РЕГЛАМЕНТ ЗА ИЗПЪЛНЕНИЕ (ЕС) № 1070/2012 НА КОМИСИЯТА
   от 14 ноември 2012 година
   за изменение на Регламент (ЕО) № 2535/2001 по отношение на преференциалния внос извън квотите на мляко и млечни продукти и на квотата за внос на млечни продукти с произход от Република Молдова
   ЕВРОПЕЙСКАТА КОМИСИЯ,
   като взе предвид Договора за функционирането на Европейския Съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 и член 148, буква в) във връзка с член 4 от него,
   като има предвид, че:
   
               (1)
            
            
               Дял 2, глава II от Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (2) се прилага за квота за внос № 09.4210, посочена в Регламент (ЕО) № 55/2008 (3) и разпределена за Република Молдова до 2012 г. Регламент (ЕС) № 581/2011 на Европейския парламент и на Съвета (4) удължи прилагането на Регламент (ЕО) № 55/2008 до края на 2015 година. Поради това е целесъобразно в Регламент (ЕО) № 2535/2001 да бъде отчетено удължаването на срока на прилагане на квота № 09.4210.
            
         
               (2)
            
            
               Дял 2, глава II от Регламент (ЕО) № 2535/2001 предвижда правила относно преференциален внос извън квотите по специални споразумения и актове. В интерес на правилното администриране на вноса е целесъобразно тези правила да се прилагат също така и за целия друг преференциален внос извън квотите по член 2 от същия регламент. В допълнение, за по-голяма яснота и прозрачност, е целесъобразно тези правила да включват задължението преференциалното вносно мито да се посочва в клетка 24 на заявленията за лицензии и на лицензиите.
            
         
               (3)
            
            
               Поради това Регламент (ЕО) № 2535/2001 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2535/2001 се изменя, както следва:
   
               (1)
            
            
               В дял 2 глава II се заменя със следното:
               „ГЛАВА II
               
               
                  Внос извън квотите, въз основа само на вносна лицензия
               
               Член 20
               1.   Настоящата глава се прилага за:
               
                           а)
                        
                        
                           преференциален внос, който не е предмет на квоти, посочен във:
                           
                                       i)
                                    
                                    
                                       приложение I към Протокол 1 от Решение № 1/98 на Съвета за асоцииране ЕО—Турция,
                                    
                                 
                                       ii)
                                    
                                    
                                       приложение IV към споразумението с Южна Африка,
                                    
                                 
                                       iii)
                                    
                                    
                                       приложение 2 към споразумението между Европейската общност и Швейцария относно търговията със селскостопански продукти;
                                    
                                 
                     
                           б)
                        
                        
                           всеки друг преференциален внос, който не е предмет на квоти, на продуктите, посочени в част I, буква Й от приложение II към Регламент (ЕО) № 376/2008.
                        
                     2.   За вноса, посочен в параграф 1, буква а), засегнатите продукти и приложимите митнически ставки са изброени в приложение II към настоящия регламент.
               Член 21
               1.   Заявленията за лицензии и лицензиите съдържат:
               
                           а)
                        
                        
                           в клетка 8 — страната на произход;
                        
                     
                           б)
                        
                        
                           в клетка 20, един от текстовете, изброени в приложение XVI.
                        
                     2.   Лицензиите за внос съдържат в клетка 24 приложимата намалена ставка на митото.
               3.   Лицензиите пораждат задължение за внос от страната, посочена в клетка 8.
               Член 22
               Намалената ставка на митото се прилага само при представяне на вносната лицензия и при получаване на декларацията за допускане за свободно обращение, придружена от доказателството за произход.“
            
         
               (2)
            
            
               В приложение I, част Й се заменя с текста в приложението към настоящия регламент.
            
         Член 2
   Настоящият регламент влиза в сила на третия ден след датата на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 341, 22.12.2001 г., стр. 29.
   
      (3)  ОВ L 20, 24.1.2008 г., стр. 1.
   
      (4)  ОВ L 165, 24.6.2011 г., стр. 5.
   
      ПРИЛОЖЕНИЕ
      
         „I.Й
         
         ТАРИФНА КВОТА СЪГЛАСНО ПРИЛОЖЕНИЕ I КЪМ РЕГЛАМЕНТ (ЕО) № 55/2008
         
                     Номер на квотата
                  
                  
                     Код по КН
                  
                  
                     Описание (1)
                     
                  
                  
                     Страна на произход
                  
                  
                     Година на внос
                  
                  
                     Годишна квота от 1 януари до 31 декември
                     (в тонове)
                     (тегло на продукта)
                  
                  
                     Вносно мито
                     (EUR/100 кг нето тегло)
                  
               
                     Годишно
                  
                  
                     На шестмесечие
                  
               
                     09.4210
                  
                  
                     0401 до 0406
                  
                  
                      
                  
                  
                     Република Молдова
                  
                  
                      
                  
                  
                      
                  
                  
                      
                  
                  
                     0
                  
               
                     Млечни продукти
                  
                  
                     От 1 юли до 31 декември 2008 г.
                  
                  
                      
                  
                  
                     1 000
                  
               
                      
                  
                  
                     2009 г.
                  
                  
                     1 000
                  
                  
                     500
                  
               
                      
                  
                  
                     от 2010 г. до 2015 г.
                  
                  
                     1 500
                  
                  
                     750
                  
               
      
         (1)  Независимо от правилата за тълкуване на Комбинираната номенклатура за формулировката на описанието на продукта се счита, че има само указателна стойност, тъй като приложимостта на преференциалните договорености се определя в контекста на настоящото приложение от обхвата на кода по КН. Когато са указани кодове ех КН, приложимостта на преференциалната схема се определя на основата на кода по КН и съответното описание, взети заедно.“